ദുരഭിമാന മര്ദ്ദനം പൊലീസ് നടപടിയില് പ്രതിഷേധം ശക്തം ചിറയിന്കീഴ്: മതംമാറി വിവാഹം കഴിച്ച യുവാവിനെ ക്രൂരമായി മര്ദ്ദിച്ച സംഭവത്തില് പരാതി നല്കിയിട്ടും പൊലീസ് കേസെടുത്തില്ലെന്ന് ആരോപിച്ച് കേരള തണ്ടാന് മഹാസഭ ചിറയിന്കീഴ് താലൂക്ക് യൂണിയന് പ്രതിഷേധം അറിയിച്ചു. ചിറയിന്കീഴ് ഗ്രാമപഞ്ചായത്തിലെ ആനത്തലവട്ടം എം.എ നിവാസില് മുരളി അംബിക ദമ്ബതികളുടെ മകന് മിഥുന് കൃഷ്ണയാണ് ക്രൂരമായ മര്ദ്ദനമേറ്റ് ചികിത്സയില് കഴിയുന്നത്. ക്രിസ്ത്യന് സമുദായത്തില്പ്പെട്ട പെണ്കുട്ടിയെ കല്യാണം കഴിച്ചതിന്റെ പേരിലാണ് പെണ്കുട്ടിയുടെ സഹോദരന് ഡാനിഷ്, മിഥുനിനെ ക്രൂരമായി മര്ദ്ദിച്ചത്. ഇത് സംബന്ധിച്ച് മിഥുനിന്റെ ബന്ധുക്കള് ചിറയിന്കീഴ് പൊലീസില് പരാതി നല്കിയെങ്കിലും നടപടികള് സ്വീകരിച്ചില്ലെന്നാണ് ആക്ഷേപം ഉയരുന്നത്.The post ദുരഭിമാന മര്ദ്ദനം പൊലീസ് നടപടിയില് പ്രതിഷേധം ശക്തം first appeared on MalayalamExpressOnline.